
ПРИМЕРНА МЕТОДИКА

ЗА ОЦЕНКА НА ОФЕРТИТЕ

В провежданите процедури за определяне на изпълнител по чл.51 от ЗУСЕСИФ и ПМС № 160/01.07.2016 г. за изпълнител се определя участникът, предложил икономически най-изгодната оферта, която може да включва :
1. Най-ниска цена”, където класирането на допуснатите до участие оферти се извършва само и единствено на база предложена цена (ед.цена и/или обща стойност);

2. “Ниво на разходите“

3. Оптимално съотношение качество-цена

При определяне на изпълнител чрез критерии „Ниво на разходите“ и „Оптимално съотношение качество-цена“ класирането на допуснатите до участие оферти се извършва на база получената от всяка оферта „Комплексна оценка” - (КО), като сума от индивидуалните оценки по предварително определените показатели. Когато са избрани тези критерии за оценка, методиката за оценка на подадените оферти е задължителен елемент от документацията на възложителя. 

Всеки възложител има право да избира вида, броя и относителната тежест на показателите, които ще формират най-изгодната за него оферта, при спазване на изискванията и забраните, следващи от чл. 3, ал. 4 – 10, ал. 16 и ал. 18 и чл. 4 от ПМС № 160/01.07.2016 г.

При определяне на индивидуалните показатели в тези критерии, възложителят следва да се съобрази с предмета, с характера, с обема и спецификата на конкретната поръчка. За всеки предварително определен показател, възложителят определя максимално възможния брой точки и относителната му тежест, а когато това е обективно невъзможно, ги подрежда по важност в низходящ ред. 
Максимално възможният брой точки за всеки показател следва да бъде определен еднакъв за всички, а относителните тегла могат да бъдат с различни стойности, с оглед преценката на възложителя за тяхната значимост. 

Пример :
В процедура за избор на изпълнител с предмет „Доставка на апаратура”, в обявлението възложителят е посочил критерий за оценка на офертите „Ниво на разходите“
В „Методиката за оценка на офертите” от документацията за участие са конкретизирани и точно определени отделните показатели и съответните им относителни тегла в комплексната оценка, както следва:

	Показател - П

(наименование)
	Относително тегло
	Максимално възможен брой точки
	Символно обозначение

( точките по показателя)

	1
	2
	3
	4

	1.Предложена цена – П 1
	40 % (0,40)
	100
	Т ц

	2.Условия на гаранционен сервиз – П 2
	60 % (0,60)
	100
	Т г.с.


В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки (еднакъв за всички показатели); в колона № 4 е дадено символното обозначение на точките, които ще получи дадена оферта в конкретен показател. 
Указания за определяне на оценката по всеки показател :

Показател 1 – „Предложена цена”, с максимален брой точки – 100 и относително тегло в комплексната оценка – 0,40. 

Максималният брой точки получава офертата с предложена най-ниска цена – 100 точки. Точките на останалите участници се определят в съотношение към най-ниската предложена цена по следната формула:

                                             С min
            Т ц  = 100   х    -----------------, където:

                                             C n 
· „100” е максималните точки по показателя ;
· „Cmin” е най-ниската предложена цена ;
· „Cn ”е цената на n-я участник.
Точките по първия показател на n-я участник се получават по следната формула:

П 1 =  Т ц   х   0,40, където:

· „0,40” е относителното тегло на показателя.

Показател 2 – “Условия на гаранционен сервиз”, с максимален брой точки – 100 и относително тегло - 0,60.

Максималният брой точки получава офертата/те, която/които е с предложени най-добри условия по отношение на гаранционния сервиз. Точките по показателя за всяка оферта се изчисляват, като сума от точките посочени в таблица № 2.

Максимален брой точки получава офертата/те, която/които е/са с предложен най-дълъг гаранционен срок (в месеци), но не повече от 48 месеца – 100 точки. Точките на останалите участници се определят в съотношение към най-дългият гаранционен срок по следната формула:

                                             
        G n
           
     Т г.с.  = 100   х    -----------------, където:

                                                    G max 

· 100 са максимално възможните точки по показателя;

· Gn  е гаранционен срок (в месеци), предложен от n – я участник;

· Gmax е най-дълго предложен гаранционен срок (в месеци).

Участниците следва да предложат в своята оферта гаранционен срок в календарни месеци, който трябва да е цяло число, като гаранционният срок следва да започва да тече от датата на подписване на двустранен финален приемо-предавателен протокол за констатиране на пуска в експлоатация. Участниците не могат да предлагат гаранционен срок по-малък от 12 (дванадесет) календарни месеца и по-голям от 48   (четиридесет и осем) календарни месеца.

Точките по третия показател на n – я участник се изчисляват по следната формула:

П 2 =  Т г.с.   х   0,60 , където :

· „0,60” е относителното тегло на показателя.

Комплексната оценка /КО/ на всеки участник се получава като сума от оценките на офертата по трите показателя, изчислени по формулата: 

КО = П 1 + П 2
Офертата получила най-висока комплексна оценка, се класира на първо място.

Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от „Индустриални батерии“ ЕООД и при никакви обстоятелства не може да се приема, че този документ отразява официалното становище на Европейския съюз и Управляващия орган.

